Diari Oficial de la Generalitat Valenciana


Sumari del DOGV 7615, del 15-09-2015 (2015/7476)

RESOLUCIÓ de 31 de juliol de 2015, de la Conselleria de Sanitat Universal i Salut Pública, per la qual es prorroguen dues beques per a la realització de pràctiques professionals en la Subdirecció General de Sistemes d'Informació per a la Salut.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7615

Data del DOGV
:   15-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7476


Data del document
:   31-07-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 31 de juliol de 2015, de la Conselleria de Sanitat Universal i Salut Pública, per la qual es prorroguen dues beques per a la realització de pràctiques professionals en la Subdirecció General de Sistemes d'Informació per a la Salut. [2015/7476]  
Per Orde 7/2014, de 18 de juny (DOCV 7313, 09.07.2014), de la Conselleria de Sanitat, s'aproven les bases reguladores i es convoquen dues beques per a la realització de pràctiques professionals en la Subdirecció General de Sistemes d'Informació per a la Salut.  
Mitjançant la Resolució de 31 d'octubre de 2014, del secretari autonòmic de Sanitat (DOCV 7404, 17.11.2014), i d'acord amb els barems establits per l'orde de la convocatòria, es van adjudicar les dos beques i es va constituir una borsa de reserva prioritzada.  
A cada una de les persones beneficiàries relacionades en la resolució, se li va adjudicar una beca per un import de 1.000 euros bruts mensuals, subjectes a les retencions legalment establides.  
Segons l'article quart de la Resolució de 31 d'octubre de 2014, el període de duració de les beques és d'onze mesos a comptar del dia 1 de novembre de 2014, finalitzant el 30 de setembre de 2015, i transcorregut eixe temps, podrà prorrogar-se sense necessitat de nova convocatòria per un període màxim de dotze mesos addicionals, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o ho aconselle.  
En els Pressupostos de la Generalitat Valenciana per a l'exercici 2015, en el programa pressupostari 19.79.15.8876.918.14.2, codi de línia T2869000, hi ha dotació destinada al finançament de les beques per a la realització de pràctiques professionals, del qual queda romanent que permet la seua pròrroga.  
Els beneficiaris de les beques segons Resolució de 31 d'octubre de 2014, realitzen les seues pràctiques professionals i desenvolupen els seus programes de treball de forma satisfactòria, i es considera necessari que continuen amb el desenvolupament de la seua activitat, per tant que les beques siguen prorrogades.  
Per tant, i basant-se en l'anteriorment exposat, resolc:  
  
Primer  
Prorrogar les beques per a la realització de pràctiques professionals en la Subdirecció General de Sistemes d'Informació per a la Salut, de Ángel Fernández-Cañada Vilata, amb DNI 64952372X, i Jorge Isnardo Altamirano, amb DNI 03050093V, o, en cas de renúncia d'algun d'ells, de la persona que en el moment de l'inici de la pròrroga siga beneficiària de la beca o li corresponga ser-ho segons l'orde de la borsa prioritzada de reserva.  
  
Segon  
L'import de les beques es finançarà amb càrrec a l'aplicació pressupostària 72.91.96.4105.585.08.6, codi de línia T2869000, de la Conselleria de Sanitat, per un import global de vint-i-quatre mil euros (24.000 ?) d'acord amb la distribució següent:  
  
Any 2015 Any 2016  
6.000 euros 18.000 euros  
  
Tercer  
La pròrroga de les beques serà efectiva a partir del dia 1 d'octubre de 2015, i finalitzarà el 30 de setembre de 2016. Les condicions de les mateixes seran iguals a les de la primera anualitat, açò és, per un import de mil euros (1.000 ?) bruts mensuals, subjecte a la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial Decret 1493/2011, de 24 d'octubre, i a qualsevol altra retenció que, si és el cas, poguera correspondre.  
  
Quart  
La present resolució posa fi a la via administrativa i en contra es podrà interposar un recurs contenciós-administratiu en el termini de dos mesos a comptar de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana; així mateix, podrà interposar-se, de manera potestativa, un recurs de reposició davant del conseller de Sanitat en el termini d'un mes segons el que preveu els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, sense perjuí que puga presentar-se qualsevol altre recurs que s'estime procedent.  
  
València, 31 de juliol de 2015.- La secretària autonòmica de Salut Pública i del Sistema Sanitari Públic: Dolores Salas Trejo.